Številka: 4939-163/2020-2

Datum: 08.06.2020

**OKLIC**

**1. JAVNE DRAŽBE NAJDENIH STVARI**

Na podlagi 70. člena Zakona o davčnem postopku – ZDavP-2 (Uradni list RS, št. [13/11](http://www.uradni-list.si/1/objava.jsp?urlurid=2011553) – UPB4, [32/12](http://www.uradni-list.si/1/objava.jsp?urlurid=20121402), [94/12](http://www.uradni-list.si/1/objava.jsp?urlurid=20123643), [101/13](http://www.uradni-list.si/1/objava.jsp?urlurid=20133676), - ZDavNepr, [111/13](http://www.uradni-list.si/1/objava.jsp?urlurid=20134127), [22/14](http://www.uradni-list.si/1/objava.jsp?urlurid=2014961) – odl. US25/14-ZFU, [40/14](http://www.uradni-list.si/1/objava.jsp?urlurid=20141619) - ZIN-B, [90/14](http://www.uradni-list.si/1/objava.jsp?urlurid=20143647), 91/15, 63/16, 13/18 – ZJF-H in 36/19), v zvezi s tretjim odstavkom 195. člena ZDavP-2 in 10. členom Pravilnika o postopku z najdenimi stvarmi (Uradni list RS, št. 90/15), odreja Finančna uprava Republike Slovenije, Davčna ulica 1, 1000 Ljubljana, javno dražbo najdenih stvari.

Javna dražba bo potekala na naslovu **Drgančevje, objekt 16, 8000 Novo mesto, (GPS 45.803938, 15.187361), dne 27.06.2020 ob 10:00 uri po priloženem seznamu najdenih stvari**.

Stvari se prodajajo na javni dražbi **po načelu VIDENO – KUPLJENO,** brez garancije, reklamacija po prevzemu ni mogoča.

Ogled stvari je mogoč **dne 27.06.2020 od 8:30 do 10:00 ure**, na naslovu Drgančevje, objekt 16, 8000 Novo mesto (GPS 45.803938, 15.187361).

Pogoj za udeležbo na javni dražbi najdenih stvari je predhodna registracija udeležencev pri davčnem organu na mestu izvedbe javne dražbe. Udeleženec javne dražbe izkaže svojo identiteto z osebnim dokumentom.

Registracija udeležencev je mogoča od 8:30 ure dalje na dan izvedbe javne dražbe.

Oseba, ki se predhodno ne registrira, na javni dražbi ne more sodelovati.

Javna dražba se opravi, če se je udeleži vsaj en ponudnik. Šteje se, da je javna dražba uspela, če vsaj en ponudnik ponudi ceno, ki je enaka izklicni ceni. Stvar se proda ponudniku, ki je ponudil najvišjo ceno.

Kupec mora znesek kupnine poravnati takoj ter prevzeti kupljene stvari po končani javni dražbi.

Kupnina se lahko poravna ali v gotovini (bankovci ali kovanci) ali s plačilno kreditno kartico (Maestro, Mastercard, Visa, American Express in Activa).

Če kupec ne prevzame kupljenih stvari takoj po zaključku dražbe, preide nevarnost uničenja, poškodovanja ali odtujitve kupljene stvari na kupca.

Od dosežene prodajne cene se ne plača davek na dodano vrednost oziroma davek na motorna vozila.

**Dodatne informacije lahko dobite v poslovnem času finančnega urada v ponedeljek, torek in četrtek od 8. do 15. ure, v sredo od 7. do 17. ure in v petek od 8. do 13. ure na tel. št. 031-331-248 in 031-331-045 do dneva dražbe.**

Oskar Čas,

vodja oddelka

Priloge:

* seznam najdenih stvari,

Objavljeno:

* na spletni strani GOV.SI,
* na oglasni deski FU Ljubljana,
* spletno mesto [Oglasnik Bolha.com](https://www.bolha.com/trgovina/financna-uprava-rs)